Source: https://www.ziarulderoman.ro/reconstructie-la-echipa-de-handbal-antrenorul-cornel-badulescu-si-raluca-ivan-revin-la-csm-roman-10-jucatoare-noi-pentru-sezonul-urmator/
Timestamp: 2019-08-18 21:10:16+00:00

Document:
Reconstrucție la echipa de handbal: antrenorul Cornel Bădulescu și Raluca Ivan revin la CSM Roman. 10 jucătoare noi pentru sezonul următor – Ziarul de Roman
Ziarul de Roman 06/06/2018 16:39	1
Miercuri, 6 iunie, în cadrul unei conferințe de presă organizată la Primăria Roman, au fost prezentate noutățile echipei de handbal feminin CSM Roman pentru noul sezon. Directorul CSM Roman, Constantin Cudalb, a prezentat noul antrenor al echipei, Cornel Bădulescu, alături de lotul echipei pentru noul sezon, conturat în acest moment în proporție de 90%.
Lotul echipei CSM Roman pentru noul sezon:
portar – Viktoriya Tymoshenkova – de patru ani la Roman, încearcă să obțină și cetățenia română în perioada următoare, membru al lotului echipei naționale a Ucrainei;
portar – Ana Maria Mîrcă-Olariu – 34 de ani, 1,78 m, venită de la Corona Brașov – a mai evoluat pentru echipa din Roman;
portar – Monica Rusu – 24 de ani, portar de perspectivă, vine de la Baia Mare, membru al lotului național de tineret și de cadete;
extremă dreaptă – Ana Maria Simion;
extremă dreaptă – Oana Chitacu;
inter dreapta – Yulia Khavronina (Rusia), 26 de ani, 1,86 m, vine de la echipa franceză Toulon Saint-Cyr, jucătoare de mână stângă;
inter dreapta, centru – Carmen Stoleru, căpitanul echipei;
centru – Daniela Băbeanu-Todor – 29 de ani, 1,80 m, vine de la SCM Craiova – a mai evoluat pentru echipa din Roman;
centru – Daniela Corban, 22 de ani, 1,68 m, jucătoare de perspectivă, venită de la Dunărea Brăila;
centru – Loredana Vartic;
inter stânga, apărător central – Raluca Dăscălete (26 de ani, de la Unirea Slobozia);
inter stânga – Anca Polocoșer – face parte din lotul lărgit al naționalei României;
pivot, apărător – Irina Ivan (26 de ani, 1,85 m) – de la CSM Bistrița;
pivot, apărător – Raluca Ivan Agrigoroaei, 34 de ani – revine în lotul CSM Roman după un an de pauză competițională;
pivot – Greta Dinu-Simion;
extremă stângă – Elena Bădiță Manea, 29 de ani, 1,68 m, venită de la HCM Râmnicu Vâlcea;
extremă stângă – Alina Gheorghe, 23 de ani, venită de la Rapid București.
Media de vârstă a lotului în sezonul anterior era de 31 de ani, iar cea a noului lot este de 27,5 ani.
Programul de pregătire din această perioadă va consta în câteva zile de pregătire la Roman după data de 9 iulie, apoi zece zile de cantonament la Tîrgu Neamț. În perioada 1 august – 17 august vor fi organizate câteva meciuri de pregătire și se intenționează desfășurarea turneului amical dotat cu Trofeul „Roman Vodă Mușat” în perioada 17-18 august. Noul sezon competițional în Liga Națională de handbal feminin debutează pe 2 septembrie, cinci etape fiind programate în luna septembrie. Obiectivul echipei de handbal pentru noul sezon este ocuparea unuia dintre primele cinci locuri ale clasamentului.
Cornel Bădulescu revine la Roman
Antrenorul emerit ieșean Cornel Bădulescu revine la Roman, după ce a mai condus această echipă în perioada noiembrie 2008 – ianuarie 2013. Cornel Bădulescu a condus echipe de top din țară, între care Oltchim Râmnicu Vâlcea, dar și naționala feminină. Deocamdată, staff-ul tehnic este completat de kinetoterapeutul Raluca Dănilă și de medicul Victor Căescu, purtându-se discuții pentru aducerea unui antrenor secund. Antrenorul Cornel Bădulescu a semnat cu CSM Roman un contract valabil pentru un sezon.
„La Roman este un club serios, sunt oameni dornici de rezultate bune, sigur, în funcție și de sportivele pe care le avem la dispoziție. Încercăm să reconstrim puțin echipa, pentru că, practic, au plecat patru jucătoare importante din prima formulă de echipă – Iuganu, De Sousa, Toskovic și Iovănescu. Va fi mult de muncă, s-au adus niște jucătoare mai tinere, a scăzut media de vârstă a echipei, important este acum cât de mult și cât de repede vom putea să consolidăm po nouă echipă, care să ne aducă satisfacție la toată lumea. Felicit Primăria Roman care a susținut de mulți ani sportul din Roman, în principal echipa de handbal fete, și este foarte bine pentru un oraș mic, se fac eforturi și noi trebuie să răspundem prin rezultate”, a afirmat, în cadrul conferinței de presă de miercuri, noul antrenor principal al echipei de handbal feminin CSM Roman, Cornel Bădulescu.
iun 2018 – Cornel Bădulescu
Sport 2964 antrenor 39 Cornel Badulescu 3 CSM Roman 304 handbal 909
Cristina G. 1 an
Sper că au ales multe. Baftă și să fiți ambițioase.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM